stanford-oval/wikipedia huggingface dataset:
אתר הניסויים נבדה
הניסויים באתר

הניסויים באתר החלו עוד בחודש הקמתו. מרבית הניסויים שנערכו בו - 828 מהם - היו ניסויים תת-קרקעיים. בחלק מניסויים אלו הופעל יותר ממתקן גרעיני אחד, ומספר המתקנים הכולל שהופעל באתר הגיע ל-1,021. הניסויים התת-קרקעיים נערכו בעומקים שונים, עד 1,500 מטרים מתחת לפני הקרקע. חלק מהניסויים הותירו באתר מכתשי פיצוץ.
100 מהניסויים שנערכו באתר היו ניסויים אטמוספיריים (פיצוץ מתקן גרעיני מעל לפני הקרקע). הניסויים האטמוספיריים האחרונים באתר נערכו ביולי 1962.
במהלך הניסויים באתר נבחנו גם ההשפעות של פיצוץ גרעיני על עצמים על פני הקרקע. באתר ניבנו והוצבו מבנים שונים, מקלטים וכלי רכב במרחקים שונים מ"נקודת האפס" של פיצוצים. המבנים היו בתי מגורים ומסחר שניבנו לפי התקן האמריקאי והאירופי. נבנו גם מבנים דמויי מבני צבא, הן של נאט"ו והן של ברית ורשה. נעשה שימוש גם בבובות אדם שהוצבו בין המבנים וכלי הרכב. נעשה שימוש במצלמות מהירות ממוגנות כדי לתעד את השפעות החום, הקרינה וגל ההדף של פיצוץ על העצמים שהוצבו בשטח. מקצת הצילומים ממצלמות אלו הוקרנו בהרחבה ונעשו למוכרים מאוד. המסקנות מניסויים אלו שימשו לשם ניסוח המלצות להגברת סיכויי ההישרדות של אזרחים במקרה של מתקפה גרעינית.
ב-1953 נערך באתר ניסוי בירי פגז ארטילריה גרעיני. תותח בקוטר של 280 מילימטר שכונה Atomic Annie נבנה במיוחד לצורך הניסוי. נורה ממנו פגז גרעיני למרחק של 11 קילומטרים. התפוצצות המתקן הגרעיני שבו הייתה בעוצמה של 15 קילוטון. תותחים מאותו דגם נפרסו בשנים שלאחר מכן באירופה ובקוריאה.
אחד הניסויים הייחודיים שנערכו באתר היה הניסוי סדאן (Sedan), שהיה חלק ממחקר שבחן את השימושיות של מתקנים גרעיניים למטרות שלום - לשם כריית נמלים ותעלות. מתקן גרעיני שהפיק עוצמה של 104 קילוטון פער באתר מכתש בקוטר של 390 מטרים ובעומק של 100 מטרים. הוא נראה באתר עד היום.
24 מהניסויים שנערכו באתר היו במתקנים גרעיניים של בריטניה, בהתאם להסכם ההגנה המשותף שנעשה בינה לבין ארצות הברית בשנת 1958. ניסויים אלו נערכו מאותו מועד ועד 1991.
ארצות הברית חתמה על האמנה למניעת ניסויים גרעיניים ולא אשררה אותה, אך היא מכבדת את הוראותיה. לפיכך פסקו הניסויים הגרעיניים באתר ב-23 בספטמבר 1992. באתר נמשכים ניסויים תת-קריטיים בחומר בקיע (כלומר ניסויים שאינם מערבים הגעה למסה קריטית). הניסוי האחרון מסוג זה נערך בדצמבר 2012.
רבים מן התצלומים והסרטים המפורסמים והסמליים של העידן האטומי צולמו באתר.
השפעות סביבתיות ובריאותיות של הניסויים באתר

הניסויים התת-קרקעיים העמוקים יותר באתר הותירו בעומק האדמה חללים שנוצרו עקב אידוי הקרקע שהייתה בהם, ובהם הריסות רדיואקטיביות. כשליש מהניסויים התת-קרקעיים נערכו בעומק שכבת מי התהום באזור. בשל כך נחשב האתר לאחד האזורים המזוהמים ביותר בקרינה בארצות הברית, בהיקף שהוערך ב-1992 בלמעלה מ-300 מגה-קירי. מחלקת האנרגיה של ארצות הברית עוקבת אחרי רמות הזיהום הרדיואקטיבי במי התהום באזור באמצעות כחמישים בארות מים שמהן נלקחות דגימות לבדיקה.
עם השנים התברר כי רוחות נשאו נשורת רדיואקטיבית מן הניסויים האטמוספיריים שנערכו באתר למרחק רב וזיהמו בה חלקים ממדינות ארצות הברית. מדינת יוטה ובמיוחד העיר סנט ג'ורג' שבה ספגו כמויות נשורת גדולות במיוחד, בין השאר ממתקן גרעיני המכונה הארי שפוצץ במאי 1953 וזכה לכינוי "הארי המזוהם".
התפזרות הנשורת הביאה לעלייה בשכיחות המחלות הממאירות במדינות סמוכות לאתר מאמצע שנות החמישים ועד 1980. ב-1979 דווח בכתב העת New England Journal of Medicine על מחקר שמצא שיעור עודף של פטירות מלוקמיה בקרב ילדים בני 14 שחיו ביוטה בשנים 1959 עד 1967. השיעור העודף התרכז בקרב ילדים שנולדו מ-1951 עד 1958 ובמיוחד בקרב אלו שחיו במחוזות שספגו כמות גבוהה של נשורת מניסויים באתר.
דין וחשבון של המכון הלאומי לסרטן של ארצות הברית מ-1997 קבע כי נשורת מהניסויים האטמוספיריים באתר התפזרה בכמעט בכל מדינות ארצות הברית, במיוחד בשנים 1952, 1953, 1955 ו-1957, ושיעורה היה גבוה במיוחד במדינות מרכז וצפון מרכז ארצות הברית. נקבע כי די היה בנשורת זו לגרום ל-10,000 עד 75,000 מקרים של סרטן בלוטת התריס.
כבר ב-1982 הוגשה תביעה נגד ממשלת ארצות הברית על ידי 1,200 איש, שבה נטען לרשלנות מצדה במהלך ניהול הניסויים באתר, אשר הביאה להתפזרות נשורת ולגרימת מחלות ממאירות עקב כך. מדען מהמעבדה הלאומית אוק רידג' העיד שאמצעי ההגנה מקרינה שננקטו במהלך עריכת הניסויים באתר היו מתחת לסטנדרט הזהירות שכבר התברר כנחוץ במהלך אותן שנים על פי המחקרים בנושא.
בשנת 1990 קיבל הקונגרס את חוק הפיצויים על חשיפה מקרינה, אשר קבע פיצוי אחיד של 50 אלף דולר לנפגעי הנשורת שהוכרו מכוחו. מדובר היה באנשים במחוזות מדינות נבדה, אריזונה ויוטה שאליהם נשבה רוח מהאתר, שחיו שם לפחות שנתיים בשתי תקופות זמן שנקבעו בשנים 1951 עד 1958 ו-1962, וחלו במחלות קשות מסוימות. עד 2006 נתקבלו תביעות מכוח החוק של 10,500 איש ו-3,000 תביעות נידחו. עד 2014 הגיע מספר התביעות מכוח החוק שהתקבלו ל-28,880. מכוח חוק זה וחוק פדרלי נוסף שולמו פיצויים גם לנפגעי חשיפה לקרינה מקרב אנשים שעבדו בתעשיית הנשק הגרעיני, לרבות אלו מהם שהשתתפו בניסויים האטמוספיריים באתר.
מחאות נגד האתר

בשנים 1986 עד 1994 נערכו בקרבת האתר למעלה מ-500 הפגנות נגד קיום הניסויים בו בהשתתפות כ-37,000 איש. כ-16,000 מהם נעצרו על ידי המשטרה.
ב-5 בפברואר 1987 הפגינו כ-2,000 איש ליד האתר לרבות חמישה חברי קונגרס מהמפלגה הדמוקרטית. כ-400 מהם שניסו לפרוץ לתוכו נעצרו. בין העצורים היו אישים ידועים כקרל סייגן, כריס כריסטופרסון, מרטין שין ורוברט בלייק.
במרץ 1988 נערך ליד האתר מרתון הפגנות בן עשרה ימים בקריאה לסגירתו. השתתפו בו 8,000 איש. כ-3,000 מהם נעצרו.
לאחר 1994 המשיכו להתקיים הפגנות לשם הפסקת כל פעילות באתר, רבות מההפגנות נערכו בהנהגת תנועת המחאה Nevada Desert Experience.
הערות שוליים

↑  126 ניסויים גרעיניים אמריקאים נוספים, בעיקר הגדולים שבניסויים, נערכו באתרי ניסוי אחרים, לרבות באיי מרשל שבאוקיינוס השקט.
| --- | --- |
בקרת זהויות :  NLI: 987007534560305171  GND: 108733585X  LCCN: sh89005786  VIAF: 315130552   WorldCat (עם VIAF): 315130552 
מראה של ענן פטרייה מניסוי באתר שנצפה בלאס וגאס
התפוצצות של פגז גרעיני שנורה באתר מהתותח Atomic Annie
רמות פיזור נשורת גרעינית מהניסויים באתר במדינות ארצות הברית (לפי דין וחשבון של המכון הלאומי לסרטן, 1997). הצבע האדום מסמל רמות גבוהות במיוחד, הצבע הכחול - רמות נמוכות
אמזון אקו

| --- | --- |


הדור הראשון של מוצר אמזון אקו
 מידע כללי
 סוג:  רמקולים חכמים
 מפתח:  אמזון
 יצרן:  אמזון
 תאריך הפצה:  6 בנובמבר 2014
 מידע טכני
 מערכת הפעלה:  Fire OS
 מידות
 אתר רשמי
Amazon Echo (ידוע גם בקיצור Echo וכן בשם Alexa) הוא מותג רמקולים חכמים שמפותח על ידי חברת אמזון. מכשירי Echo כוללים בתוכם סייענית קולית וירטואלית בשם אמזון אלכסה, שמגיבה לקול המשתמשים כשהם קוראים בשמה. התכונות המרכזיות של המכשירים בקו אמזון אקו כוללים אינטראקציות קוליות, ניגון מוזיקה, תזכורות קוליות, השמעת הסכתים (פודקאסטים) וספרים קוליים ועדכון המשתמשים במידע בזמן אמת כמו מזג אוויר ומצב התנועה. כמו כן ניתן להשתמש במכשירים אלו כבסיס למערכת בית חכם ולהפעלת מכשירים חכמים.
הדור הראשון של המוצר הראשון בסדרת אמזון אקו הושק בתחילה לחברי מועדון אמזון פריים בארצות הברית אך ב-23 ביוני 2015 הפך המוצר לזמין לכלל הציבור.
היסטוריה

העבודה על אמזון אקו החלה בשנת 2011 תחת שם הקוד "פרויקט D". הוא נקרא כך לאחר שפרויקט הקינדל נקרא "פרויקט A", ה-Fire Phone, טלפון חכם מבית אמזון, היה "פרויקט B". "פרויקט C" היה בתחילה אמזון אקו והופסק, ולא ידוע במה הוא עסק במדויק. בתחילה יועד המכשיר להיות רמקול חכם בלבד ובהמשך הפך גם למרכז בית חכם. זה קרה לאחר שהסייענית האישית, אלכסה, השתפרה והחלה לשלוט במכשירים חכמים.
מאז יציאת המוצר הראשון לשוק, הוציאה אמזון מספר רב של מכשירים נוספים תחת קו מוצרים זה.
שימושים > סקירה כללית

במצב ברירת מחדל, המכשיר מאזין כל העת לסביבה וממתין לשמיעת המילה שמעירה אותו, אשר היא לרוב "אלכסה". למשתמש ניתנת האפשרות לכבות את המיקרופונים על ידי לחיצה על כפתור ה-Mute.
מכשירי אקו דורשים חיבור רשת כדי לעבוד, מאחר שיכולת הזיהוי והעיבוד הקולי מבוססת על שירותי האינטרנט של אמזון. עוד נדרש חשבון אמזון ובלעדיו לא ניתן להפעיל את המכשיר.
שימושים > שירותים

מכשירי אקו מציעים עדכוני מזג אוויר וחדשות ממגוון מקורות שתומכים, וכן להזרים מוזיקה משירותי מוזיקה שונים. מעבר לכך המכשיר יכול להשמיע שעונים מעוררים, טיימרים, רשימות קניות ולקרוא ערכי ויקיפדיה. הוא גם יכול לגשת ליומן של המשתמש ולקרוא עבורו את האירועים המתוכננים עבורו.
נוסף על כך, קיימת האפשרות להוריד "כישורים" למכשיר דרך Alexa Skills Kit. אלו אפליקציות צד-שלישי שמרחיבות את יכולות המכשיר. כך ניתן להוריד כישורים שמאפשרים להזמין מונית, להזמין פיצה או להשמיע רדיו. כמו כן ישנם כישורים המאפשרים למכשיר לשחק עם המשתמש, כמו משחקי טריוויה.
שימושים > שירות קולי

השירות הקולי של אמזון (AVS) מאפשר למפתחים לחבר מכשירים נוספים שלהם מיקרופון ורמקול. השירות מאפשר זיהוי דיבור וקליטת הוראות.
שימושים > עדכוני תוכנה

בדומה לכל המכשירים המריצים את אלכסה, גם במקרה של אמזון אקו השימושיות שלהם משתפרת מעת לעת עם עדכוני תוכנה שמוציאה אמזון. גרסות חדשות מגיעות למכשירים באופן מתגלגל, כך שיכולים לעבור כמה ימים עד שיתקבל עדכון תוכנה במכשיר מסוים. מאחר שחלק גדול מהיכולות של אלכסה נמצא בענן, ניתן לבצע שיפורים משמעותיים ללא עדכון גרסה אצל משתמשי הקצה. לדוגמה, באפריל 2015 נוספה האפשרות לקרוא תוצאות ספורט חיות ללא צורך בעדכון תוכנה.
שימושים > בית חכם

מכשירי אמזון אקו יכולים להתחבר למכשירי בית חכם תומכים. תרמוסטטים, מנורות, שקעים, מכשירי אדים, דלתות ומנעולים, מצלמות, טלוויזיות, מיקרוגלים ועוד, יכולים להתחבר לאמזון אקו ולהישלט על ידי מכשיר אחד המרכז הכל. המשתמש יכול להיעזר באלכסה כדי להפעיל מכשירים מסוימים או לכבותם או לשנות את אופן פעולתם. לדוגמה, המשתמש יכול להורות לאלכסה להפעיל את המיקרוגל למשך שלוש דקות. עוד אפשר ליצור "שגרות" (Routines). לדוגמה, להורות למנורה מסוימת להידלק שלוש פעמים בשבוע בשעה 18:00.
פגיעה בפרטיות

קיימים חששות באשר לפגיעה בפרטיות המשתמשים בשל הגישה של מכשירי אקו לשיחות פרטיות בבית או לאירועים לא-מילוליים אחרים שיכולים לאפשר למכשיר לזהות מי נמצא בבית על סמך קולות כמו צעדים או תוכניות רדיו/טלוויזיה. אמזון הגיבה לטענות אלו בהסבר כי מכשירי אקו מקליטים את הנאמר רק כאשר "מילת ההתעוררות" מזוהה, אם כי המכשיר יכול לשלוח הקלטות בכל עת.
מכשירי אקו משתמשים בין היתר גם במיקום המשתמש, כדי שאמזון ואפליקציות צד שלישי יוכלו להציג שירותים מבוססי מיקום וכן כדי להפעיל שירותים כמו אפליקציית המפות, Find Your Device ואחרים. לדוגמה, המכשיר יכול לענות למשתמש כשהוא שואל על מסעדות סמוכות. אמזון אוספת את המידע הזה בהתאם למדיניות הפרטיות שלה.
אמזון שומרת את ההקלטות של מכשירי האקו השונים שלאחר שמיעת "מילת ההתעוררות" ומעבירה אותן לגורמי אכיפת החוק כשנדרש ממנה. אמזון מפרסת את המידע בנוגע למספר הבקשות האופציונליות שהיא מקבלת, הזימונים וחלק מהדרישות ללא צו שהיא מקבלת, וכן את המידע אודות כמה בקשות לא חוקיות הוגשו אליה.
פגיעה בפרטיות > אקו כראיה פלילית

במהלך חקירת מקרה הרצח של ויקטור קולינס ב-22 בנובמבר 2015 בביתו של ג'יימס אנדרו בייטס בבונטוויל, ארקנסו, טענה המשטרה שהמידע המאוחסן במכשיר האקו הוא ראיה, אולם באמזון סירבו לאפשר גישה למידע. ויכוח זה נפתר לאחר שבייטס שחרר את המידע במכשיר.
מגבלות

מכשירי אקו מאפשרים למשתמשים לרכוש מוצרים, אם כי ישנן קטגוריות בהן זה לא מתאפשר כמו ביגוד, נעליים, תכשיטים ושעונים.
מכשירי אקו סיפקו תגובות לא עקביות כשנשאלו שאלות נפוצות בהן המשתמשים ציפו לתשובות טובות יותר. זאת משום שלעיתים המכשיר מבלבל בין משמעויות שונות של מילים שנשמעות זהות.
מוצרים > Echo

הדור הראשון של רמקול אקו בגודל 9.25 אינץ' הוצג ב-6 בנובמבר 2014. על המכשיר היו שני כפתורים: כפתור פעולה להגדרת משתמשים חדשים וכפתור השתקה להפסקת ההקלטה על ידי המיקרופונים.
מוצרים > Echo Dot

במרץ 2016 חשפה אמזון את ה-Echo Dot הראשון בגודל של כדור הוקי קרח, שנועד להיות מחובר לרמקולים חיצוניים או לשימוש כחלופה לאקו הגדול יותר. מעבר לכך, למכשיר פונקציונליות זהות לאקו המקורי. כמו כן, בניגוד לאקו המקורי, ניתן לחבר למכשיר סוללה חיצונית וכך לחסוך את החיבור לחשמל.
מאז יציאת המכשיר המקורי פורסמו עוד שלושה דורות של המכשיר, וכן ה-Echo Dot With Clock, מכשיר דומה ל-Echo Dot שלו תאורה ברמקולים המאפשרת לו להציג את השעה.
מוצרים > Amazon Tap

Amazon Tap הוא גרסה מוקטנת של האקו המקורי ויכול לעשות את כל מה שהרמקול המקורי עושה. עם זאת, הוא מופעל על ידי סוללה, מה שמאפשר למשתמש למקמו בכל מקום. עם זאת, בניגוד למכשירים אחרים, על המשתמש ללחוץ על כפתור ההקלטה כדי לדבר למכשיר. בעיה זו נפתרה עם עדכון תוכנה בפברואר 2017 שנתן למשתמש את האפשרות לומר את מילת ההתעוררות בלבד כדי להעיר את המכשיר. ייצור מכשיר זה הופסק על ידי אמזון.
מוצרים > Echo Look

באפריל 2017 הוצג ה-Echo Look כמצלמה ובה אלכסה מובנית. המכשיר יכול לצלם ולהקליט, לספק המלצות מבוססות בינה מלאכותית ולהשתמש בכל התכונות שמציעים יתר מכשירי ה-Echo. הוא מציע צילום סרטוני 360 מעלות ועצות אופנה על סמך בינה מלאכותית. בנוסף, הוא עוזר למשתמשים לדרג את התלבושות שלהם.
מוצרים > Echo Show

במאי 2017 הציגה אמזון את ה-Echo Show שמציע מסך LCD בגודל 7 אינץ'. המכשיר יכול לשמש להצגת מדיה, עריכת שיחות וידאו (ממוקמת בו מצלמת 5 מגה פיקסל) וכן שימושים אחרים. הדור השני של המוצר הוצג ב-20 בספטמבר 2018.
מוצרים > Echo Spot

אמזון הציגה את מכשיר ה-Echo Spot ב-27 בספטמבר 2017, מכשיר בעל צורה מעוגלת ובעל היכולות של ה-Echo Show. למכשיר מסך מעוגל בגודל 2.5 אינץ' ומצלמה. באוקטובר 2019 הפסיקה אמזון את מכירת המכשיר.
מוצרים > Echo Plus

ה-Echo Plus של אמזון הוצג ב-27 בספטמבר 2017. הוא חולק קווי דמיון עם רמקול האקו הראשון, אך משמש בעיקר כרכז בית חכם. הוא משלב בתוכו מיקרופונים וביטול רעשים. בספטמבר 2018 הוצג הדור השני של Echo Plus. הוא כולל כיסוי בד וחיישן טמפרטורה מובנה.
מוצרים > מכשירים נוספים

Echo Input – מכשיר קלט של אלכסה, באמצעותו המשתמש יכול לתת פקודות. המכשיר חייב להיות מחובר לרמקולים חיצוניים, מאחר שהוא לא כולל בתוכו רמקולים.
Echo Auto – בספטמבר 2018 השיקה אמזון את ה-Echo Auto המיועד למכוניות. המכשיר מתחבר לטלפון של המשתמש על ידי בלוטות' ומאפשר שימוש באלכסה.
Echo Link ו-Echo Link Amp – מכשיר מתקדם יותר של רמקול אקו הראשון, אך עם יציאות נוספות וכפתורי ווליום. המכשיר יכול להתחבר להתקנים נוספים. ל-Echo Link Amp יש אותם כפתורים כמו הדגם הבסיסי יותר, אך הוא מגיע עם מגבר.
Echo Wall Clock – שעון קיר חכם המאפשר להציג טיימרים שנקבעו במכשירי אקו אחרים.
Echo Flex – רמקול קטן שניתן לחבר לשקע החשמל ולדבר באמצעותו עם אלכסה.
מוצרים > מחשוב לביש

Echo Buds – אוזניות אלחוטיות, בדומה לדגמים אחרים בשוק. ניתן להשתמש בהן כדי לדבר עם הסייענית הווירטואלית אלכסה, כמו גם Google Assistant ו-Siri.
Echo Loop – טבעת חכמה מטיטניום. מאפשרת לדבר בכל עת עם אלכסה.
Echo Franes – משקפיים בהן מוטמעים מיקרופונים ורמקולים שמאפשרים לשוחח עם אלכסה.
זמינות

נכון לאוקטובר 2021 ניתן לרכוש חלק מהמוצרים או את כולם ב-71 מדינות וטריטוריות ברחבי העולם.
ראו גם

בית חכם
אמזון אלכסה
Google Assistant
HomePod
הערות שוליים

↑  Amazon Echo is now available for everyone to buy for $179.99, shipments start on July 14, JOHN CALLAHAM, 23 ביוני 2015
↑  Amazon Unveils a Listening, Talking, Music-Playing Speaker for Your Home, Brad Stone, Spencer Soper, בלומברג, 6 בנובמבר 2014
↑  How do I make Alexa play exactly the music I want?, Tim Dranton, The Big Tech Question, 14 ביולי 2017
↑  Amazon Echo, אמזון
↑  Alexa Voice Service Overview (v20160207) Alexa Voice Service, Amazon Alexa
↑  Amazon’s Echo smart speaker now supports Pandora, adds MLS and MLB sports scores, Digital Trends, 6 באפריל 2015
↑  Amazon announces Echo, a $199 voice-driven home assistant, Sam Machkovech, ars technica
↑  private is Amazon Echo? 07354486/, Chris Davies, Slash Gear
↑  עמית לגו‏, אמזון מסתבכת: העוזרת הווירטואלית הקליטה שיחה והפיצה אותה, באתר וואלה, 28 במאי 2018
↑  Amazon Privacy Notice, אמזון.קום
↑  ynet, אמזון: ל"אלכסה" יש הזכות לשמור על שתיקה, באתר ynet, 27 בפברואר 2017
↑  Amazon now an open book on search warrants and subpoenas, Peter Sayer, Network World, 15 ביוני 2015
↑  המשטרה רוצה ‘לחקור’ את הרמקול החכם של אמזון במשפט רצח, יניב אביטל, גיקטיים, 29 בדצמבר 2016
↑  Suspect OKs Amazon to hand over Echo recordings in murder case, CNN, 26 באפריל 2017
↑  You can now ask Alexa to order millions of products on Amazon, קרל ג'ונסון, venturebeat, 1 ביולי 2016
↑  Amazon Echo Review: I Just Spoke to the Future And It Listened, מריו אגילר, GIZMODO, 25 ביוני 2015
↑  Amazon Echo's Brain Is Finally in Gadgets I Actually Want to Use, שריל אדי, GISMODO, 3 במרץ 2016
↑  Amazon Echo Dot with Clock review: The display—limited as it is—justifies the $10 upcharge, מייקל בראון, TechHive, 13 בדצמבר 2019
↑  Review: The Amazon Tap Will Leave You Wanting More, TIME, 4 באפריל 2016
↑  Amazon's new Echo device is a hands-free camera that helps you decide what to wear, ביזנס אינסיידר
↑  Amazon's ‘Echo Look’ Could Snoop a Lot More Than Just Your Clothes, Wired, 20 באפריל 2017
↑  LCD-Equipped Echo Show Debuts On Amazon, Pre-Order For $230, דומיניק בוזניאק, Android Headlines, 9 במאי 2017
↑  Hugh Langley, Amazon's smart alarm clock, the Echo Spot, has been discontinued, the-ambient.com, ‏14 באוקטובר 2019
↑  Amazon announces updated Echo Dot, Echo Plus and all new Echo Sub, Chronicle, 21 בספטמבר 2018
↑  Amazon Echo Input is a tiny $35 Dot for your own speakers, דייוויד קצמאייר, cnet, 20 בספטמבר 2018
↑  אמזון מציגה: מקלט טלוויזיה, שעון קיר, שקעים חכמים ומיקרוגל – כולם מבוססי אלכסה, אלדד מטמון, The Verifier, 21 בספטמבר 2018
↑  Supported Alexa Features by Country for "International Version" Echo Devices, אמזון.קום
Amazon Echo, המוצר הראשון שהציגה החברה בקו מוצרי האקו
Echo Dot
רמקול Amazon Tap
Echo Spot
בית הפרלמנט החדש של אנדורה

| --- | --- |
אין תמונה חופשית
 מידע כללי
 סוג:  מבנה אדריכלי 
 מיקום:  אנדורה לה ולה 
 מדינה:  אנדורה 
 הקמה ובנייה
 תקופת הבנייה:  ?–2011
 תאריך פתיחה רשמי:  2011 
 קואורדינטות:  42°30′30″N 1°31′02″E﻿ / ﻿42.5082°N 1.51733°E﻿ / 42.5082; 1.51733
  (למפת אנדורה מוגדלת) אנדורה לה ולה קניליו סנט ז'וליה דה לוריה אל סראט אנקאם צרפת ספרדבית הפרלמנט החדש של אנדורה(למפת אנדורה רגילה) אנדורה לה ולה קניליו סנט ז'וליה דה לוריה אל סראט אנקאם צרפת ספרדבית הפרלמנט החדש של אנדורה he
 
בית הפרלמנט החדש של אנדורה (בקטלאנית: Nou Parlament d'Andorra) או המועצה הכללית החדשה (בקטלאנית: Nou Consell General) הוא המטה של המועצה הכללית של אנדורה מאז 2011. הוא ממוקם באנדורה לה ולה, ליד מטה הממשלה, והוא מחליף את הפרלמנט הקודם בקאזה דה לה ואל.
ישיבות רגילות מתקיימות בפרלמנט החדש של אנדורה, בעוד שהישיבות המסורתיות (הישיבה המכוננת או מושב "סנט טומס") מתקיימות בקאזה דה לה ואל.
היסטוריה

בשנת 1996, במהלך הקדנציה החוקתית הראשונה, הוקמה ועדה לתכנון מטה חדש עבור המועצה הכללית של אנדורה שהייתה ממוקמת בקאזה דה לה ואל, שהיה קטן מכדי לקיים ישיבות פרלמנטריות. הפרלמנט החדש נפתח ב-2011, והוא נחנך על ידי הנסיכים-שותפים של אנדורה ב-2014.
הערות שוליים

↑  Andreu, Iago (11 במרץ 2011). "El síndic obre el nou Consell 15 anys després d'iniciar el procés" (בקטלאנית). El Periòdic d'Andorra. נבדק ב-9 במרץ 2015. {{cite news}}:  (עזרה)
↑  "Els Coprínceps inauguren el Consell General" (בקטלאנית). Andorra Difusió. נבדק ב-9 במרץ 2015. {{cite web}}:  (עזרה)
בנקאות פתוחה

"בנקאות פתוחה" הוא מונח מתחום הטכנולוגיה הפיננסית המתייחס לשירותים פיננסים שבהם:
נעשה שימוש בממשקי תכנות (API) פתוחים המאפשרים למפתחי צד שלישי לפתח אפליקציות ושירותים סביב מוסד פיננסי
תוך שמירה על זכויות אדם וכבודו קיימות אפשרויות שקיפות פיננסית מורחבות לבעלי חשבונות, המאפשרות מנעד רחב ממידע פרטי
שימוש בקוד פתוח כדי להשיג זאת.
בנקאות פתוחה בעולם

מספר מדינות פתחו ביוזמות בנקאיות פתוחות המבוססות על המודל האירופי ובריטניה. יוזמות אלו נעשות באמצעות שיתופי פעולה בתעשייה או באמצעות שינויים בחקיקה.
במספר מדינות, כולל הודו, יפן, סינגפור ודרום קוריאה, אין כיום משטרי "בנקאות פתוחה" רשמיים אך קובעי המדיניות במדינות אלו מציגים מגוון צעדים לקידום האצת השימוש במסגרות לשיתוף נתונים בבנקאות. בסינגפור MAS ואיגוד הבנקים פרסמו ספר הנחיות API לתמיכה בחילופי נתונים ותקשורת בין בנקים לבין FinTechs.
הערות שוליים

↑  מהפכת "הבנקאות הפתוחה" מגיעה לישראל, באתר IT News, ‏2020-10-26
↑  אסתי הדר, ‏הפינטק יגביר את התחרות מול הבנקים, באתר גלובס, 18 בפברואר 2020
↑  יישום תקן של בנקאות פתוחה בישראל, באתר בנק ישראל
↑   מיכאל רוכוורגר, בנק ישראל מקדם בנקאות פתוחה: צדדים שלישיים יקבלו גישה לחשבון עו"ש של לקוחות, באתר TheMarker‏, 4 בדצמבר 2019
↑  Mohammed Benmoussa, API Application programming interface banking: A promising future for financial institutions, MQEMADD research laboratory, University of Djelfa, Algeria, 19/12/2019, p. 4
↑  Zachariadis, Markos and Ozcan, Pinar, the API Economy and Digital Transformation in Financial Services: The Case of Open Banking, SWIFT Institute Working Paper No. 2016-001, p.21
↑  Lynn T., Rosati P., Cummins M., Exploring Open Banking and Banking-as-a-Platform: Opportunities and Risks for Emerging Markets, Entrepreneurial Finance in Emerging Markets, 2020, p.331
↑  'Open banking' era dawns in Australia, SBS News (באנגלית)
↑  Kate O'Brien | October 25, 2019 9:54am | More on: ANZ BOQ CBA NAB SIQ WBC WZR, ASX shares that could benefit from Open Banking, The Motley Fool Australia, ‏2019-10-24 (ב־Australian English)
↑  Manthorpe, Rowland (2018-04-17). "What is Open Banking and PSD2? WIRED explains". Wired UK (באנגלית בריטית). ISSN 1357-0978. נבדק ב-2021-04-16.
1 2  Open Banking Around the World | Imperva, Blog, ‏2020-06-22 (באנגלית אמריקאית)
↑  Open Banking Nigeria, Open Banking Nigeria (באנגלית)
בית הפרלמנט (מלטה)

| --- | --- |

 מידע כללי
 סוג:  מבנה ממשל 
 מיקום:  ולטה 
 מדינה:  מלטה 
 בעלים:  ממשלת מלטה 
 הקמה ובנייה
 תקופת הבנייה:  ? – 4 במאי 2015
 תאריך פתיחה רשמי:  4 במאי 2015 
 אדריכל:  רנצו פיאנו 
 סגנון אדריכלי:  ברוטליזם 
 מידות
 קומות:  3 
 קואורדינטות:  35°53′46″N 14°30′35″E﻿ / ﻿35.896111111111°N 14.509722222222°E﻿ / 35.896111111111; 14.509722222222
 parlament.mt
  (למפת מלטה מוגדלת) ולטה ויקטוריה בירקירקארה לואה קומינובית הפרלמנט(למפת מלטה רגילה) ולטה ויקטוריה בירקירקארה לואה קומינובית הפרלמנט
 
כיכר החירות לפני הקמת בנין הפרלמנט. בחלקה העליון של התמונה נראים שרידי בית האופרה המלכותית
בית הפרלמנט החדש של מלטה (במלטית:  Il-Parlament il-Ġdid) ברחוב הרפובליקה בעיר ולטה, בתכנונו של האדריכל רנצו פיאנו, נחנך בשנת 2015. עד לחנוכתו התכנס הפרלמנט בארמון הגראנד מאסטר בעיר.
הקמת בית הפרלמנט

הקמת בית הפרלמנט הייתה חלק מפרויקט שער העיר של ולטה בתכנונו של האדריכל פיאנו, שכלל בנוסף גם הקמת שער עיר חדש ואת הסבת שרידי בית האופרה המלכותי לתיאטרון פתוח בשם כיכר התיאטרון המלכותי.
באתר בו הוקם בית הפרלמנט ניצבו בעבר בתים ולאחר מכן תחנת הרכבת של ולטה. האזור הופצץ במלחמת העולם השנייה. המבנים בו נהרסו בשנות השישים במסגרת תוכנית לפיתוח מחדש של הכניסה לוולטה. המגרש הומר לכיכר שסביבה אכסדרת חנויות, שנקראה "כיכר החירות". היא שימשה לחנייה של מכוניות.
במסגרת תוכנית שער העיר נהרסו אכסדרות החנויות ב-2010 ושנה אחר כך החלה חפירת יסודות בית הפרלמנט. הקמת המבנה הסתיימה בשנת 2015, למעלה משנתיים לאחר המועד המקורי שנקבע להשלמתו. עלות ההקמה הגיעה ליותר מ-90 מיליון אירו.
הקמת המבנה הייתה שנויה במחלוקת במדינה, בשל עלותה וכן בשל עיצובו של הבניין. כמו כן טענו המתנגדים כי במלטה כבר קיימים מבנים שניתן היה לשפצם בהוצאה מופחתת ולהסב אותם למושב קבע לפרלמנט.
המבנה

המבנה הוקם משלד פלדה שצופה באבן גיר מקומית, שעובדה באופן שתיראה כאילו נשחקה על ידי איתני הטבע (יש המצביעים על הדמיון בין החללים שבה לבין שובכי יונים). הוא כולל שני אגפים המחוברים ביניהם בגשרים, שהופרדו על מנת שלא להסתיר את מבצר סנט ג'יימס (Saint James Cavalier), הניצב בצדם. בכל אגף שלושה מפלסים. אולם הפרלמנט שוכן באגף הצפוני ואילו באגף האחר מצויות לשכות חברי הפרלמנט, ראש הממשלה וראש האופוזיציה.
המבנה מחומם ומקורר באמצעות טכניקה סביבתית חדישה של מצבור סלעים המצוי מתחתיו, ללא שימוש בדוודים או במזגנים.
רוב חלקי המבנה אינם פתוחים לציבור, מטעמי אבטחה, למעט תצוגת קבע המוצגת בקומת הקרקע שלו.
המבנה נחנך ב-4 במאי 2015 במעמד נשיאת מלטה מארי לואיז קוליירו פרקה (Marie Louise Coleiro Preca).
בירקיר סייוורסון

בירקיר מאוּר סייוורסון (באיסלנדית: Birkir Már Sævarsson, נולד ב-11 בנובמבר 1984) הוא כדורגלן איסלנדי המשחק בוואלור האיסלנדית ובנבחרת איסלנד כמגן.
קריירת מועדונים

סייוורסון החל את הקריירה המקצוענית שלו במדי קבוצת ואלור רייקיאוויק ב-2003. לאחר חמש שנים בקבוצה, בהן זכה במספר תארים, עבר סאוורסון לקבוצת בראן מנורווגיה. לאחר שש עונות בבראן, חתם בדצמבר 2014, בקבוצת האמרבי. על אף שבמקור תופקד כמגן ימני, במהלך הקריירה הקבוצתית שלו סיגל לעצמו יכולות תפקוד גם כמגן שמאלי וגם כבלם.
קריירה בינלאומית

סייוורסון ערך את הופעת הבכורה שלו עבור נבחרת איסלנד ב-2007. הוא נמנה עם סגל נבחרתו לקראת טורניר הגמר של יורו 2016 בצרפת.
תארים

ליגת העל האיסלנדית: 2007
הגביע האיסלנדי: 2005
גביע הליגה האיסלנדית: 2008
בתיה משעני

בתיה משעני-לחובר (1945 - 20 ביוני 1996) הייתה ספורטאית ישראלית, אלופה פאראלימפית ושיאנית עולם. היא השתתפה במשחקים הפאראלימפיים בשנים 1964 ו-1968 וזכתה ב-12 מדליות פאראלימפיות מהן 4 זהב, 5 כסף ו-3 ארד, בארבעה ענפים שונים: אתלטיקה, שחייה, טניס שולחן וכדורסל כיסאות גלגלים. במשחקים הפאראלימפיים טוקיו (1964) הייתה בין חמשת הישראלים הראשונים שזכו במדליית זהב פאראלימפית.